Nem terveztünk több kört, de a blogközösség és fala között egész napos szárnyaló brainstorming zajlott, és ennek újabb két bravúros verzió lett az eredménye.

Most megmutatjuk egyben a három aktuális mezverziót, a cikk végén egy egyszerű szavazógépet is találnak, a kérdés egyszerű: melyik tetszik a három terv közül a legjobban.

Az első a tervezőverseny győztese. Egyetlen változtatás, hogy a Magyarország felirat mérete kis mértékben csökkent. (A képekre kattintva felugranak nagyobb felbontásban.)

A második az első módosítása, a karon látható nemzeti karszalagszerű csíkok arany színnel keretezése, a zászlóérzet hangsúlyozása végett.

A harmadik pedig ennek a mutációja, ahol már a vállrésznél és az alsó díszítőcsíknál is megjelennek a vékony aranyvonalak, ezenkívül a Magyarország felirat kontúrja is arany színű a fehér helyett a piros és a zöld látványterven.